Putin – huilo

Putin – huilo (ukraina keeles Путін хуйло, vene keeles Путин хуйло) on Ukraina isamaaline laul, mis sai populaarseks 2014. aasta Ukraina revolutsiooni ja sellele järgnenud Krimmi okupeerimise ja annekteerimise ajal ja järel. Laul räägib Venemaa riigipeast Vladimir Putinist. See oli algselt tuntud jalgpalliklubi FK Šahtar Donetsk poolehoidjate lauluna ja on hiljem muutunud populaarseks mitte üksnes ukrainlaste seas, vaid väidetavalt ka paljudes teistes riikides üle maailma.

Laulutekst

Laulu esitatakse sageli a cappella, mõnikord on "la-la-la..." riimumise huvides asendatud "lo-lo-lo..."-ga.

Vulgarismidest hoidumiseks või tsensuuri vältimiseks on mõnikord laulu esisõnadena kasutatud ka sõnaühendit "Putin hello".

Ukraina tuntud poliitikute poolt tehtud vihjed laulule

Kaamera ees on laulu sõnu sattunud esitama näiteks Ülemraada liige Oleg Ljaško (2014. aasta mais) ja endine Ukraina välisministri kohusetäitja Andri Deštšõtsja (2014. aasta 14. juunil), kes esitas seda Venemaa saatkonna ees Kiievis koos meeleavaldajatega.

Välisministri kohusetäitja poolt kaamera ees väljaöeldud sõnad ("... jah, Putin on huilo, jah") vallandasid rahvusvahelise diplomaatilise skandaali. Venemaa avaldas protesti, Ameerika Ühendriikide suursaadik Ukrainas Geoffrey R. Pyatt seevastu kirjutas Twitteris, et "minister püüdis kahjutustada ohtlikku olukorda", lisades, et "Deštšõtsja on kogenud ja vilunud diplomaat ning auks Ukrainale" ("a skilled diplomat and credit to Ukraine").

Mõne aja pärast asendas president Petro Porošenko Andri Deštšõtsja teise diplomaadiga. Ukraina meedia andmetel kavatses president ministri välja vahetada juba enne saatkonna ees toimunud intsidenti. President kiitis ametist lahkuvat Deštšõtsjat tehtud hea töö eest ning Ülemraada saadikud tunnustasid ametist lahkuva ministri tegusid kestva aplausiga.

Rahvusvaheline vastukaja
Väljaspool Ukrainat on laulu esitatud Mehhikos, Jaapanis, Ameerika Ühendriikides, Kanadas, Tšehhi vabariigis, Lääne-Euroopas ja nii edasi.

Laul on pälvinud rahvusvahelise meedia tähelepanu ning seda on kajastanud sellised mõjukad rahvusvahelised väljaanded nagu The Guardian, The Washington Post, Süddeutsche Zeitung, The Wall Street Journal, Vabadusraadio ja Le Monde. Laulust on kirjutanud ka paljud juhtivad üleriiklikud ajalehed nagu Gazeta Wyborcza, Lidové noviny, The Atlantic, Israel HaYom ja teised.

Laulu kajastamist Wikipedias 22 keeles (avaldamise ajal) on käsitlenud Ukraina telekanal TVi ning arvukad veebilehed ja trükiväljaanded.

2014. aasta 7. juulil võeti Venemaa välisminister Sergei Lavrov Bulgaarias vastu hüüetega «Putin — huilo!» ja «See siin ei ole Moskva!»

Nimekaimud
Täht
Ukraina täheteadlased andsid laulu auks tähele TYC 3541-945-1 nimeks Putin – Huilo! – astronoomiaalase uurimistöö toetuseks. Täht asub Luige ja Lüüra tähtkuju vahel. Ukraina astronoomid nägid selles võimalust maksta kätte Venemaa presidendile Vladimir Putinile hiljutise Krimmi okupeerimise eest. Tähe kohta usutakse, et see jääb väljapoole Moskva mõjusfääri.

Iiri väljaanne TheJournal.ie teatas, et "Selgel ööl avaneb teile võimalus näha: Putin on huilo" ("On a clear night, you can see ‘Putin Is A Dickhead’").

Ajaleht
Žõtomõri populaarne ajaleht hakkas kasutama fraasi "Putin-huilo" lehe impressumina 2014. aasta juulis. Lehe toimetaja sõnul viis ajaleht selle otsuse ellu oma lugejate soovil.

 Galerii 

Viited
{{viited|allikad=

Vene ametnikke ärritas Ukraina ministri sõim Putini aadressil, Postimees, 15. juuni 2014, vaadatud 2014-06-15.

<ref name="PQpqG">{{cite news|url=http://www.washingtonpost.com/blogs/worldviews/wp/2014/06/16/khuilo-the-offensive-term-that-has-attached-itself-to-putin/|title=Khuilo, the offensive term that has attached itself to Putin|newspaper=The Washington Post|accessdate=18. juunil 2014}}</ref>

Vastavalt: «Путін — хуйло!» ja «Тут не Москва!»Welcoming Mr. Lavrov to Sofia, Bulgaria. July 7th 2014: "Putin Huylo"

}}

Välislingid

 Avaldati YouTube-s 27. märtsil 2014, Путин хуйло, Фанаты ФК Металлист и Динамо Киев кричат: – Путин хуйло – Ла ла ла ла ла ла, Футбольные фанаты показали президенту России свое отношение к аннексии территории Украины, 11. juulil 2014 vaadatud 296 653 korda
 Avaldati YouTube-s 30. märtsil 2014, Это Харьков,детка! "Пу#ин х#йло!" ФК Металлист+Шахтер, 10. juuli 2014 vaadatud 923 217 korda
 Avaldati YouTube-s 30. märtsil 2014, Это Харьков,детка! Путин хуйло! ФК Металлист+Шахтер , 10. juuli 2014 vaadatud 524 152 korda
 Avaldati YouTube-s 11. aprillil 2014, Power-mix «Putin khuilo!» YouTube, 10. juuli 2014 vaadatud 533 312 korda
 Ukraine Foreign Minister Calls Russia's Vladimir Putin a 'Dickhead' , väljaandes International Business Times (vaadatud 16. juuni 2014).
 Ukraine minister’s violent remarks about Putin hint tactful row, väljaandes todaynewstime.com (vaadatud 16. juuni 2014).
 You won’t believe these savage political insults…, The New Daily. (vaadatud 7. juuli 2014).
 Запоздалое поздравление Вове Путину с днем рождения. VIDEO (2:00)
Piltuudis: Eesti turist leidis Putinile pühendatud tualettpaberit, Postimees, 5. detsember 2014 
Mida Herson Putini kohta mõtleb, seda ka üles riputab, Infovastupanu'', 10. aprill 2015

Kategooria:2014. aasta Ukrainas
Kategooria:Vladimir Putin